paragraph_text: Ne zna se tko su bili sljedeći kraljevi sve do zadnjeg jutskog kralja Arvalda, vjerojatno rođena sredinom 7. stoljeća. Godine 661. Vulfher (Wulfhere) Mercijski osvojio je Kraljevstvo Zapadnih Sasa i predao vrhovno gospodarenje (overlordship) svom kumčetu, kralju Ethelvalhu (Aethelwalh) Južnih Sasa i prisilio otočane prijeći na kršćanstvo. Nakon Vulfherova odlaska otok se vratio na poganstvo. Arvald je prema vijestima ubijen dok se odupirao invaziji 686. godine kralja Caedwalle od Wessexa (pod skrbi sv. Vilfrida) zajedno s bratom Mulom Kentskim (Mūl).<ref> Prema Bedi, Caedwalla je "nastojao uništiti sve stanovnike" Wihtlanda i nadomjestiti ih vlastitim sljedbenicima. Pretrpljene rane u žestokoj borbi s Wihtwarama bile su po općoj pretpostavci odgovorne za Caedwallinu smrt par godina poslije.